**PERSONAS INFORMĒŠANA PAR DATU APSTRĀDI**

**ADOPCIJAS JAUTĀJUMOS**

**Pārzinis personas datu apstrādei:** Daugavpils pilsētas bāriņtiesa, vienotās reģistrācijas Nr.40900039961, adrese: Raiņa iela 27, Daugavpils, LV-5401, tālrunis: 654-76791, elektroniskā pasta adrese: barintiesa@daugavpils.lv un e-adrese.

**Personas datu aizsardzības speciālists**: Daugavpils pašvaldības centrālā pārvalde, vienotās reģistrācijas Nr. 40900039957, juridiskā/korespondences adrese Krišjāņa Valdemāra ielā 1, Daugavpils, LV-5401, Daugavpils, Pašvaldības kontaktinformācija: tel.: +371 65404344; +371 65404399. Pašvaldības kontaktinformācija saziņai personas datu apstrādes jautājumos: e-pasts - dati@daugavpils.lv, pasta adrese (ar norādi „Datu aizsardzība”) - Krišjāņa Valdemāra ielā 1, Daugavpils, LV-5401. Uz šo kontaktadresi var iesūtīt jautājumus par personas datu apstrādi.

**Jūsu personas datu** (vārds, uzvārds, personas kods, kontaktinformācija, veselības dati, materiālais stāvoklis, ģimenes stāvoklis, dzīves apstākļi, izglītība, reliģiskā pārliecība, etniskā piederība, informācija par rīcībspēju, dzīvesgaitas apraksts un Jūsu ģimenes dzīves pieredze, psihologa sniegtā informācija par Jums, informācija, kas ir tiesībaizsardzības iestāžu rīcībā (dati par sodāmību un pārkāpumiem), kā arī citi dati, kuri atbilstoši normatīvajiem aktiem ir obligāti vai konkrētajā gadījuma nepieciešami bāriņtiesas normatīvajos aktos noteikto funkciju izpildei konkrētā mērķa ietvaros) **apstrādes mērķis:** iesnieguma par adoptētāja statusa piešķiršanu izskatīšanas, lēmuma sagatavošanas un pieņemšanas, kā arī labvēlīga administratīvā akta pieņemšanas vai esamības gadījumā - turpmāko lēmumu adopcijas jautājumos pieņemšanas, adopcijas (tai skaitā pirmsadopcijas un pēcadopcijas) procesa uzraudzības un kontroles nodrošināšanai.

Gadījumā, ja Jums ir nepilngadīgs/i bērns/i, norādītā tiesiskā mērķa īstenošanai **tiks apstrādāti arī Jūsu bērna/u dati** (vārds, uzvārds, personas kods, dzīvesvietas adrese, dati, kas attiecas uz bērna aprūpi, kā arī citi dati, kuri atbilstoši normatīvajiem aktiem ir obligāti vai konkrētajā gadījuma nepieciešami bāriņtiesas normatīvajos aktos noteikto funkciju izpildei konkrētā mērķa ietvaros).

**Tiesiskais pamats personas datu apstrādei**: Jūsu attiecīgs iesniegums un pārzinim tiesību aktos noteikto juridisko pienākumu izpilde (saskaņā ar Civillikumu (162.-176.pants), Bāriņtiesu likumu (t.sk., 4., 16., 17., 34.pants u.c.), Bērnu tiesību aizsardzības likumu, Civilprocesa likumu, Ministru kabineta 2018. gada 30.oktobra noteikumiem Nr.667 “Adopcijas kārtība”).

**Personas datu saņēmēji\***: konkrētā administratīvā procesa dalībnieki, lietā pieaicināts tulks, pēc attiecīgā pieprasījuma tiesībaizsardzības iestādes (policija, prokuratūra, tiesa), Valsts bērnu tiesību aizsardzības inspekcija (lietas pārbaudes veikšana), Tiesībsarga birojs (lietas pārbaudes veikšana), Labklājības ministrija (iekļaušana adoptētāju reģistrā, norīkojums par iepazīšanos ar bērnu u.c., normatīvajos aktos noteiktie gadījumi), Valsts sociālās apdrošināšanas aģentūra (pabalstu jautājumi), personas un iestādes, kurām tiks nosūtīts pārziņa pieprasījums par informācijas sniegšanu (tiks nodoti tikai tādi dati, kuri nepieciešami informācijas pieprasījuma izpildei) un tām, kurām pārzinim atbilstoši normatīvajam regulējumam ir pienākums sniegt informāciju par attiecīgo administratīvo lietu, tās ietvaros veiktajām darbībām un/vai pieņemtajiem lēmumiem.

**Personas dati tiks glabāti saskaņā ar** Arhīvu likuma, Ministru kabineta 2012.gada 6.novembra noteikumu Nr.748 “Dokumentu un arhīvu pārvaldības noteikumi” un Daugavpils pilsētas bāriņtiesas lietu nomenklatūras noteikumiem.

Informējam, ka **Jums kā datu subjektam ir tiesības**: Pieprasīt piekļūt pārziņa rīcībā esošajiem Jūsu un Jūsu bērna/u personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam. Tāpat normatīvajos aktos noteiktajos gadījumos Jums ir tiesības lūgt personas datu apstrādes ierobežošanu un iebilst pret to apstrādi. Jums ir tiesības arī iesniegt sūdzību par nelikumīgu personas datu apstrādi uzraudzības iestādē (Datu valsts inspekcijā - Elijas ielā 17, Rīgā, tālr. Nr.67223131, elektroniskā pasta adrese: pasts@dvi.gov.lv.).

\*Informācija (dati), ko apstrādā bāriņtiesa var tikt nosūtīta uz trešo valsti (ārpus ES/EEZ) vai starptautisku organizāciju, ja attiecīgā informācija tiek pieprasīta Latvijas Republikas un attiecīgās valsts divpusējā līguma par tiesisko palīdzību un tiesiskajām attiecībām civilajās, ģimenes un krimināllietās ietvaros, ja to nosūtīšana ir nepieciešama bērna vai aizgādnībā esošās personas, kura atrodas attiecīgajā valstī tiesību un interešu aizsardzībai, ja konkrētās lietas dalībnieka dzīvesvieta ir/ir bijusi attiecīgajā valstī un Bāriņtiesai ir nepieciešama attiecīgās valsts kompetento iestāžu rīcībā esošā informācija par konkrēto lietas dalībnieku.